stanford-oval/wikipedia huggingface dataset:
สุธีวัน กุญชร
ผลงานเพลง ใบเตย สุธีวัน > ซิงเกิ้ลเดี่ยว : ใบเตย อาร์สยาม > พ.ศ.2555 อัลบั้ม ชุดที่ 2 Born to Be

เพลง เช็ดแล้วทิ้ง (รกอก)
เพลง ยังมีอยู่ไหมผู้ชายแบบนั้น
เพลง เช็คเรทติ้ง
เพลง ได้เพียงสิทธิ์คบ ไม่มีสิทธิ์คิด
เพลง สกัดดาวยั่ว
เพลง ปากไม่...ใจคิดถึง
เพลง ตัดออกจากกองมรดก
เพลง ไม่หวงแต่หึง
เพลง มาก่อนเจ็บก่อน
เพลง โคโยตี้ค่ะพี่
เพลง เธอไม่จบฉันก็เจ็บ
เพลง ใบเตยเหงา
ผลงานเพลง ใบเตย สุธีวัน > ผลงงานในนาม กลุ่มศิลปินสโมสรชิมิ :ใบเตย อาร์สยาม

พ.ศ. 2554 อัลบั้ม สโมรสรชิมิ 2
เพลง คึกคัก น่ารักอ่ะ
เพลง ดีใจที่ได้เป็นเพื่อนเธอ
(ร่วมกับ โบว์,หนูเล็ก,ออม บลูเบอร์รี่,ใบเตย,กระแต,กระต่าย,ลูกตาล,อลิซ ชญาดา อาร์สยาม)
พ.ศ. 2555 อัลบั้ม สโมสรชิมิ 3
เพลง ไปน่ารักไกลๆหน่อย
เพลง ผู้ชายห้ามเข้า
(ร่วมกับ ใบเตย,กระแต,ลูกตาล,อลิซ ชญาดา,อุ้ม กศิญา,เพียว เพียว อาร์สยาม)(รับเชิญ ออม,หนูเล็ก,โบว์ บลูเบอร์รี่ อาร์สยาม)
พ.ศ 2556 อัลบั้ม สโมสรชิมิ 4
เพลง เห็นแฟนฉันไหม
เพลง โยน
(ร่วมกับ ใบเตย,กระแต,ลูกตาล,อลิซ ชญาดา,อุ้ม กศิญา,เพียว เพียว,หนูเล็ก,ออม บลูเบอร์รี่ อาร์สยาม)
พ.ศ 2558 อัลบั้ม สโมสรชิมิ สโมสร สโมโสด
เพลง โสดอยู่รู้ยัง
(ร่วมกับ ลูกตาล,อลิซ ชญาดา,อุ้ม กศิญา,เพียว เพียว หนูเล็ก,ออม บลูเบอร์รี่ อาร์สยาม)
ผลงานเพลง ใบเตย สุธีวัน > เพลงประกอบละคร

เพลง คนไม่ดีมีสิทธิ์ไหม (เพลงประกอบละคร แม้เลือกเกิดได้) (2558)
เพลง ตะลึง (ต้นฉบับ อนัน อันวา) (เพลงประกอบภาพยนตร์ ดอกฟ้ากับหมาแจ๊ส) (2560)
เพลง โธ่เอ๊ย (ต้นฉบับ บาซู) (เพลงประกอบภาพยนตร์ ดอกฟ้ากับหมาแจ๊ส) (2560)
เพลง เกรงใจ (ต้นฉบับ แร็พเตอร์) (เพลงประกอบภาพยนตร์ ดอกฟ้ากับหมาแจ๊ส) (2560)
เพลง ไม่พูดเยอะเจ็บคอ (เพลงประกอบละคร เทพธิดาขนนก) (2562)
เพลง เป็นได้แค่ที่หนึ่ง (เพลงประกอบละคร เทพธิดาขนนก) (2562)
เพลง บัลลังก์ลูกทุ่ง feat. เปาวลี พรพิมล (เพลงประกอบละคร บัลลังก์ลูกทุ่ง) (2567)
เพลง อย่าร้องดัง (ข้างห้องได้ยิน) (เพลงประกอบละคร บัลลังก์ลูกทุ่ง) (2567)
เพลง จับเสือ...เหยื่อต้องเด็ด (เพลงประกอบละคร บัลลังก์ลูกทุ่ง) (2567)
เพลง กอดตัวเอง (เพลงประกอบละคร บัลลังก์ลูกทุ่ง) (2567)
ผลงานเพลง ใบเตย สุธีวัน > เพลงประกอบละคร > เพลงอื่นๆ

รักต้องเปิด(แน่นอก) (ร้องร่วมกับ ทรี.ทู.วัน) อัลบั้ม มันday (2556)
อย่ามโน (ร้องร่วมกับ กิ๊บซี่ วนิดา เติมธนาภรณ์) อัลบั้ม Gybzy – Baitoey (2557)
ผลงานการแสดง > ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
| 2555 | น้องเมีย | บัว นางร้าย | ช่อง 8 |
| 2556 | คาราบาว เดอะซีรีส์ ตอน นางงามตู้กระจก | ดาว | ช่อง 9 |
| 2558 | แม้เลือกเกิดได้ | นงเยาว์ นางเอกร้าย | ช่อง 8 |
| 2559 | แม่นาก | แม่นาก ผีนางเอก | ช่อง 8 |
| 2561 | รักฉันสวรรค์จัดให้ | รื่น (รับเชิญ) | ช่อง 8 |
| 2561 | ซิ่นลายหงส์ | อัญญานางหูกคำ (อดีต)/สอาง (ปัจจุบัน) | ช่อง 8 |
| 2562 | เทพธิดาขนนก | ปลายอ้อ ปลื้มบุญ (ปลายอ้อ ทอตะวัน) (อ้อ) นางเอกร้าย | ช่อง 8 |
| 2562 | The Series รัก ลวง หลอน ตอน...หลอกหลอน | กิ๊ก (ผี) | ช่อง 8 |
| 2567 | บัลลังก์ลูกทุ่ง | แก้วตา นางเอก | ช่องเวิร์คพอยท์ |
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| เข้าฉาย 30 พ.ย. 2560 | ดอกฟ้ากับหมาแจ๊ส | เฟื่องฟ้า |
แหล่งข้อมูลอื่น

สุธีวัน กุญชร ที่อินสตาแกรม
สุธีวัน กุญชร ที่เฟซบุ๊ก



​
ใบสำคัญแสดงสิทธิอนุพันธ์

ใบสำคัญแสดงสิทธิอนุพันธ์ (อังกฤษ: derivative warrants; ตัวย่อ: DW) เป็นตราสารทางการเงินชนิดหนึ่งที่ออกโดยสถาบันการเงิน เพื่อใช้สิทธิในการซื้อหุ้นสามัญในราคาและระยะเวลาที่กำหนดไว้ในใบสำคัญนั้น ๆ ซึ่งเป็นสินค้าทางด้านการเงินซื้อขายกันได้ โดยแบ่งเป็น 2 ประเภทคือ สิทธิในการซื้อ (Call) และสิทธิในการขาย (Put)
บริษัทผู้ออกใบสำคัญแสดงสิทธิอนุพันธ์ที่นิยมคือ บริษัทหลักทรัพย์เอเซีย พลัส จำกัด โดยรู้จักกันในนาม DW08 ในประเทศไทย บริษัทหลักทรัพย์ เคจีไอ เป็นรายแรกที่เสนอขายใบสำคัญแสดงสิทธิอนุพันธ์ ชื่อว่า PTT13CA เพื่อใช้สิทธิ์ซื้อหุ้นสามัญของบริษัท ปตท. จำกัด (มหาชน) แก่นักลงทุนในเดือนมิถุนายน พ.ศ. 2552
ดูเพิ่ม

หุ้นสามัญ
หุ้นกู้
กรณีการทุจริตสตาร์ค คอร์เปอเรชั่น

บริษัท สตาร์ค คอร์เปอเรชั่น จำกัด (มหาชน) เดิมคือ "บริษัท สยาม อินเตอร์ มัลติมีเดีย จำกัด (มหาชน)" ถูกล่าวหาว่าทุจริตต่อประชาชนและตลาดหลักทรัพย์ด้วยการตกแต่งตัวเลขทางบัญชีให้ดูมีกำไรเกินความเป็นจริง มูลค่าความเสียหายเบื้องต้น 50000 ล้านบาทผู้เสียหายราว 16000 ราย
สตาร์ค คอร์เปอเรชั่น

STARK เป็น บริษัท โฮลดิ้ง กล่าวคือเป็นบริษัท ที่นำเงินไปลงทุนในบริษัทอื่น โดย บริษัทลงทุนใน บริษัท เฟ้ลปส์ ดอด์จอินเตอร์เนชั่นแนล (ไทยแลนด์) จำกัด ผู้เป็นผลิตสายไฟและสายเคเบิล สัญชาติอเมริกาเป็นหลัก
วันที่ 13 ธันวาคม ปี 2565 ทาง Stark ประกาศไม่นำเงินที่ได้ไปลงทุนหุ้นของบริษัท LEONI Kable โดยให้เหตุผลว่ามีการเปลี่ยนแปลงในปัจจัยทางลบเกิดขึ้นและกระทบกับสถานะทางการเงินของบริษัท LEONI โดย ณ ขณะนั้นทาง Stark ก็ยังไม่สามารถชี้แจงกับนักลงทุนได้ว่า แล้วจะนำเงินที่ได้จากการเพิ่มทุนไปทำอะไรต่อ
ต่อมาใน ปี พ.ศ. 2566 Stark บริษัทแจ้งว่าจะนำเงินที่ได้จากการออกหุ้นกู้ไปใช้หนี้เงินกู้ธนาคารและเก็บไว้เป็นเงินทุนหมุนเวียนในบริษัท ทั้งยังแจ้งขอส่งงบการเงินล่าช้า ส่งผลให้ใน วันที่ 1 มีนาคม พ.ศ. 2566 ตลาดหลักทรัพย์แห่งประเทศไทย ห้ามซื้อขายเป็นการชั่วคราว เหตุมาจากการไม่ส่งงบการเงิน
วันที่ 19 เมษายน 2566 กรรมการบริษัทได้ลาออกพร้อมกัน 7 คน
ณ วันที่ 3 มิถุนายน 2566 จำนวนหุ้นจดทะเบียนของ Stark อยู่ที่ 13,406,404,956 ณ ราคาซื้อขายที่ 0.22 และเคยลงไปทำราคาต่ำสุดอยู่ที่ 0.14 บาท หรือคิดเป็นมูลค่าอยู่ที่  1,876,896,693 บาท หุ้นของบริษัทนี้เคยราคาสูงถึง 5.75 บาทในวันที่ 2 มกราคม พ.ศ. 2562 มูลค่าของบริษัท ณ ตอนนั้น คือ 77,086,828,497 ล้านบาท ซึ่งเท่ากับว่าภายใน 4 ปี 5 เดือน มูลค่าของบริษัทรวมลดลงถึง  75,209,931,804 ล้าน บาท
ความสำคัญของคดี

คดีนี้ส่งผลกระทบต่อความเชื่อมั่นในตลาดหลักทรัพย์แห่งประเทศไทย เนื่องจาก บริษัท เคยอยู่ในการจัดอันดับ SET100 มาก่อน เมื่อราคาหุ้นลดลงส่งผลให้นักลงทุนจำนวนหนึ่งขาดทุนจำนวนมาก และถือว่าเป็นคดีที่หน่วยงานตรวจสอบนั้นปล่อยปะละเลยให้มีการตกแต่งตัวเลขทางบัญชี ส่งผลกระทบต่อความเชื่อมั่นในการลงทุนในตลาดหลักทรัพย์ของนักลงทุนทั้งคนไทยและต่างประเทศ
วันที่ 26 มิถุนายน พ.ศ. 2566 สำนักงานคณะกรรมการกำกับหลักทรัพย์และตลาดหลักทรัพย์ ตั้งโต๊ะแถลงพร้อมหน่วยงานตรวจสอบอย่างที่ไม่เคยเกิดขึ้นมาก่อนในประวัติศาสตร์เศรษฐกิจของประเทศไทย หน่วยงานที่ร่วมแถลง เช่น สมาคมส่งเสริมสถาบันกรรมการไทย สภาวิชาชีพการบัญชีในพระบรมราชูปถัมถ์ ชมรมวาณิชธนกิจ สมาคมบริษัทหลักทรัพย์ไทย บริษัท ทริสเรทติ้ง จำกัด
วันที่ 22 มิถุนายน 2567 กรมสอบสวนคดีพิเศษ จับกุม นายชนินทร์ เย็นสุดใจ ที่ กรุงดูไบ
ซิลวี วินเซ็นต์

| ซิลวี วินเซ็นต์ |
| --- | --- |
เกิด: Sylvie du Crest 27 เมษายน ค.ศ. 1941(1941-04-27)
เสียชีวิต: 30 เมษายน ค.ศ. 2020(2020-04-30) (79 ปี) มอนทรีออล รัฐควิเบก แคนาดา
สัญชาติ: ชาวแคนาดา
อาชีพ: นักมานุษยวิทยา
ซิลวี วินเซ็นต์ (27 เมษายน ค.ศ. 1941 – 30 เมษายน ค.ศ. 2020) เป็นนักชาติพันธ์วิทยาและนักมานุษยวิทยาจากประเทศแคนาดา
วินเซนต์เป็นบรรณาธิการนิตยสารการวิจัยชาวอเมริกันพื้นเมืองในควิเบก (Recherches amérindiennes au Québec) ซึ่งร่วมก่อตั้งต้นปี ค.ศ. 1970 และต่อมาได้ร่วมเขียนหนังสือเกี่ยวกับอินนู ร่วมกับโจเซฟิน เบคอน
วินเซนต์เป็นโรคเบาหวาน แต่เสียชีวิตจากโรคติดเชื้อไวรัสโคโรนา 2019 เมื่อวันที่ 30 เมษายน ค.ศ. 2020 ด้วยวัย 79 ปี
กีฬาสเกตความเร็วระยะสั้นในเอเชียนเกมส์ฤดูหนาว 2025

| --- | --- |
กีฬาสเกตความเร็วระยะสั้น ในเอเชียนเกมส์ฤดูหนาว 2025
  
สนาม: หออเนกประสงค์ ศูนย์ฝึกการแข่งขันกีฬาน้ำแข็งเฮย์หลงเจียง
วันที่: 7 กุมภาพันธ์ ค.ศ. 2025 (2025-02-07)
วันที่: 9 กุมภาพันธ์ ค.ศ. 2025 (2025-02-09)
นักกีฬา: 96 คน จาก 17 ประเทศ
← 2017: 2029 →
การแข่งขันกีฬาสเกตความเร็วระยะสั้นในเอเชียนเกมส์ฤดูหนาว 2025 ณ ฮาร์บิน ประเทศจีน จัดขึ้นที่ หออเนกประสงค์ ศูนย์ฝึกการแข่งขันกีฬาน้ำแข็งเฮย์หลงเจียง ระหว่างวันที่ 7–9 กุมภาพันธ์ ค.ศ. 2025
ตารางการแข่งขัน

เวลาทั้งหมดเป็นเวลาท้องถิ่น (UTC+8) ตามกำหนดการอย่างเป็นทางการ ณ เดือนมกราคม ค.ศ. 2025 รายการที่มีรอบชิงชนะเลิศจะแสดงเป็นตัวหนา
| วันที่ | เวลา | รายการ |
| --- | --- | --- |
| 7 กุมภาพันธ์ | 9:00 | 1,500 เมตร ชาย/หญิง |
| 7 กุมภาพันธ์ | 9:00 | 500 เมตร ชาย/หญิง |
| 7 กุมภาพันธ์ | 9:00 | 1,000 เมตร ชาย/หญิง |
| 7 กุมภาพันธ์ | 9:00 | ผลัดทีมผสม |
| 8 กุมภาพันธ์ | 10:00 | ผลัดทีมผสม |
| 8 กุมภาพันธ์ | 10:00 | 1,500 เมตร ชาย/หญิง |
| 8 กุมภาพันธ์ | 10:00 | 500 เมตร ชาย/หญิง |
| 9 กุมภาพันธ์ | 10:00 | 1,000 เมตร ชาย/หญิง |
| 9 กุมภาพันธ์ | 10:00 | ผลัด 3,000 เมตร หญิง |
| 9 กุมภาพันธ์ | 10:00 | ผลัด 5,000 เมตร ชาย |
สรุปเหรียญรางวัล > ตารางเหรียญรางวัล

*  เจ้าภาพ ( จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เกาหลีใต้ | 6 | 4 | 3 | 13 |
| 2 |  จีน* | 2 | 2 | 4 | 8 |
| 3 |  คาซัคสถาน | 1 | 2 | 0 | 3 |
| 4 |  ญี่ปุ่น | 0 | 1 | 2 | 3 |
| รวม (4 ประเทศ) | รวม (4 ประเทศ) | 9 | 9 | 9 | 27 |
ประจวบ ไชยสาส์น

| ประจวบ ไชยสาส์นม> ป.ช., ม.ว.ม. |
| --- | --- |
ประจวบ ในปี พ.ศ. 2502 ภาพตอนเรียนกับ เฉลิมพันธ์ ศรีวิกรม์

รัฐมนตรีว่าการกระทรวงการต่างประเทศ
ดำรงตำแหน่ง 29 พฤศจิกายน พ.ศ. 2539 – 6 พฤศจิกายน พ.ศ. 2540   (0 ปี 343 วัน)
นายกรัฐมนตรี: ชวลิต ยงใจยุทธ
ก่อนหน้า: อำนวย วีรวรรณ
ถัดไป: สุรินทร์ พิศสุวรรณ
รัฐมนตรีว่าการกระทรวงสาธารณสุข
ดำรงตำแหน่ง 22 พฤศจิกายน พ.ศ. 2533 – 9 ธันวาคม พ.ศ. 2533 (0 ปี 17 วัน)
นายกรัฐมนตรี: ชาติชาย ชุณหะวัณ
ก่อนหน้า: มารุต บุนนาค
ถัดไป: ปิยะณัฐ วัชราภรณ์
รัฐมนตรีว่าการกระทรวงเกษตรและสหกรณ์
ดำรงตำแหน่ง 17 ธันวาคม พ.ศ. 2537 – 12 กรกฎาคม พ.ศ. 2538 (0 ปี 207 วัน)
นายกรัฐมนตรี: ชวน หลีกภัย
ก่อนหน้า: นิพนธ์ พร้อมพันธุ์
ถัดไป: มนตรี พงษ์พานิช
รัฐมนตรีว่าการกระทรวงวิทยาศาสตร์และเทคโนโลยี
ดำรงตำแหน่ง 9 สิงหาคม 2531 – 22 พฤศจิกายน 2533 (2 ปี 105 วัน)
นายกรัฐมนตรี: ชาติชาย ชุณหะวัณ
ก่อนหน้า: บัญญัติ บรรทัดฐาน
ถัดไป: เจริญ คันธวงศ์
รัฐมนตรีว่าการทบวงมหาวิทยาลัย
ดำรงตำแหน่ง 5 ตุลาคม พ.ศ. 2541 – 8 กันยายน พ.ศ. 2543
นายกรัฐมนตรี: ชวน หลีกภัย
ก่อนหน้า: นาวาโท เดชา สุขารมณ์
ถัดไป: สุชน ชามพูนท
รัฐมนตรีช่วยว่าการกระทรวงพาณิชย์
ดำรงตำแหน่ง 11 สิงหาคม พ.ศ. 2529 – 3 สิงหาคม พ.ศ. 2531ดำรงตำแหน่งร่วมกับ ชูชีพ หาญสวัสดิ์
นายกรัฐมนตรี: เปรม ติณสูลานนท์
รัฐมนตรี: สุรัตน์ โอสถานุเคราะห์   มนตรี พงษ์พานิช
หัวหน้าพรรคเสรีธรรม
ดำรงตำแหน่ง 15 กันยายน พ.ศ. 2543 – 6 กันยายน พ.ศ. 2544
ก่อนหน้า: พินิจ จารุสมบัติ
ถัดไป: ยุบรวมกับพรรคไทยรักไทย
นายกสภามหาวิทยาลัยรามคำแหง
ดำรงตำแหน่ง 16 กันยายน พ.ศ. 2546 – 8 พฤษภาคม พ.ศ. 2556 (9 ปี 235 วัน)
ก่อนหน้า: ประภาศน์ อวยชัย
ถัดไป: วิรัช ชินวินิจกุล
 
ข้อมูลส่วนบุคคล
เกิด: 20 สิงหาคม พ.ศ. 2487 อำเภอกุมภวาปี จังหวัดอุดรธานี ประเทศไทย
เสียชีวิต: 1 เมษายน พ.ศ. 2563 (75 ปี) กรุงเทพมหานคร ประเทศไทย
พรรคการเมือง: แนวร่วมประชาธิปไตย (2511–2518) สังคมชาตินิยม (2518–2519) ชาติไทย (2526–2529) ประชาธิปัตย์ (2529–2535) ชาติพัฒนา (2535–2543) เสรีธรรม (2543–2544) ไทยรักไทย (2544–2550)
คู่สมรส: ทองพูน ไชยสาส์น (หย่า)   ทับทิม ไชยสาส์น
บุตร: 7

ประจวบ ไชยสาส์น (20 สิงหาคม พ.ศ. 2487 – 1 เมษายน พ.ศ. 2563) อดีตนายกสภามหาวิทยาลัยรามคำแหง อดีตหัวหน้าพรรคเสรีธรรม อดีตเลขาธิการพรรคชาติพัฒนา อดีตรัฐมนตรีว่าการทบวงมหาวิทยาลัยในรัฐบาลชวน หลีกภัย และรัฐมนตรีหลายกระทรวง และเป็นบิดาของต่อพงษ์ ไชยสาส์น และจักรพรรดิ ไชยสาส์น
ประจวบ เป็นที่รู้จักกันในฉายา "อีดี้อีสาน"
ประวัติ

นายประจวบ ไชยสาส์น เกิดเมื่อวันที่ 20 สิงหาคม พ.ศ. 2487 สำเร็จการศึกษาระดับปริญญาตรี จากคณะรัฐศาสตร์ มหาวิทยาลัยธรรมศาสตร์ สมรสกับนางทองพูน ไชยสาส์น มีบุตร 4 คน คือ จารุภรณ์ ไชยสาส์น จักรพรรดิ ไชยสาส์น ต่อพงษ์ ไชยสาส์น จิราภรณ์ ไชยสาส์น และได้หย่าในภายหลัง
ต่อมาประจวบ สมรสกับ นางทับทิม ไชยสาส์น มีบุตรด้วยกัน 3 คน คือ วชิระ  ไชยสาส์น อัจฉรา ไชยสาส์น และสุดารัตน์ ไชยสาส์น
งานการเมือง

นายประจวบ ไชยสาส์น เข้าสู่การเมืองโดยการสมัครรับเลือกตั้งสมาชิกสภาผู้แทนราษฎร จังหวัดอุดรธานี หลายสมัย และได้รับการแต่งตั้งเป็นรัฐมนตรีครั้งแรกในรัฐบาลของพลเอกเปรม ติณสูลานนท์ ในปี พ.ศ. 2529 ในตำแหน่ง รัฐมนตรีช่วยว่าการกระทรวงพาณิชย์ ต่อมาได้รับแต่งตั้งให้ดำรงตำแหน่งรัฐมนตรีหลายกระทรวง อาทิ กระทรวงวิทยาศาสตร์ เทคโนโลยีและสิ่งแวดล้อม กระทรวงสาธารณสุข กระทรวงการต่างประเทศ กระทรวงเกษตรและสหกรณ์ และทบวงมหาวิทยาลัย
นายประจวบ ไชยสาส์น เคยดำรงตำแหน่งสำคัญในพรรคการเมืองหลายพรรค อาทิ รองเลขาธิการพรรคแนวประชาธิปไตย กรรมการพรรคแนวร่วมประชาธิปไตย อดีตรองหัวหน้าพรรคประชาธิปัตย์ อดีตเลขาธิการพรรคชาติพัฒนา อดีตหัวหน้าพรรคเสรีธรรม และต่อมาได้ตัดสินใจยุบพรรคเสรีธรรม รวมเข้ากับพรรคไทยรักไทย ของ พ.ต.ท.ทักษิณ ชินวัตร และรับตำแหน่งกรรมการบริหารพรรคไทยรักไทย
งานการเมือง > การถูกตัดสิทธิ์ทางการเมือง

ในปี พ.ศ. 2549 นายประจวบ ไชยสาส์น ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทย ที่ถูกยุบในคดียุบพรรคการเมือง พ.ศ. 2549 อีกด้านหนึ่งนายประจวบ ไชยสาส์น ใช้เวลาในระหว่างถูกตัดสิทธิ์ทางการเมือง (พ.ศ. 2553) เข้ารับการศึกษาหลักสูตรผู้บริหารระดับสูง ของสถาบันวิทยาการตลาดทุน ตลาดหลักทรัพย์แห่งประเทศไทย ในรุ่นที่ 11 และเป็นรุ่นเดียวกันกับนักการเมืองชื่อดังอีกหลายคน อาทิ นายสรอรรถ กลิ่นประทุม นางสาวนริศรา ชวาลตันพิพัทธ์ ร้อยตรีหญิงระนองรักษ์ สุวรรณฉวี นายสมพงษ์ อมรวิวัฒน์ นายแพทย์บุรณัชย์ สมุทรักษ์ ฯลฯ
งานการเมือง > สมาชิกสภาผู้แทนราษฎร

นายประจวบ เป็นสมาชิกสภาผู้แทนราษฎรจังหวัดอุดรธานี 7 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัด พรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัด พรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัด พรรคชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัด พรรคชาติพัฒนา
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัด พรรคชาติพัฒนา
ถึงแก่อนิจกรรม

นายประจวบ เสียชีวิตด้วยโรคมะเร็งปอด เมื่อวันที่ 1 เมษายน พ.ศ. 2563 มีพิธีพระราชทานเพลิงศพเมื่อวันที่ 1 กรกฎาคม พ.ศ. 2563 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
กีฬาสกีปีนเขาในเอเชียนเกมส์ฤดูหนาว 2025

| --- | --- |
กีฬาสกีปีนเขา ในเอเชียนเกมส์ฤดูหนาว 2025
สนาม: อุทยานสกีหย่าปูหลี่
นักกีฬา: 49 คน จาก 10 ประเทศ
← –: 2029 →
กีฬาสกีปีนเขาในเอเชียนเกมส์ฤดูหนาว 2025 ที่ฮาร์บิน ประเทศจีน จัดขึ้นที่อุทยานสกีหย่าปูหลี่ ระหว่างวันที่ 9–12 กุมภาพันธ์ ค.ศ. 2025
กำหนดการแข่งขัน

เวลาทั้งหมดเป็นเวลาท้องถิ่น (UTC+8) อ้างอิงตามกำหนดการอย่างเป็นทางการ ณ เดือนมกราคม ค.ศ. 2025
| วันที่ | เวลา | รายการ |
| --- | --- | --- |
| 9 กุมภาพันธ์ | 10:30 | บุคคลชาย/หญิง (Sprint) |
| 12 กุมภาพันธ์ | 10:30 | ผลัดผสม |
สรุปเหรียญ > ตารางเหรียญรางวัล

*  เจ้าภาพ ( จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน* | 3 | 3 | 3 | 9 |
| รวม (1 ประเทศ) | รวม (1 ประเทศ) | 3 | 3 | 3 | 9 |
กีฬาสกีลีลาในเอเชียนเกมส์ฤดูหนาว 2025

| --- | --- |
กีฬาสกีลีลา ในเอเชียนเกมส์ฤดูหนาว 2025
สนาม: อุทยานสกีย่าปู๋ลี่
วันที่: 8 กุมภาพันธ์ ค.ศ. 2025 (2025-02-08)
วันที่: 13 กุมภาพันธ์ ค.ศ. 2025 (2025-02-13)
นักกีฬา: 39 คน จาก 8 ประเทศ
← 2017: 2029 →
การแข่งขันกีฬาสกีลีลาในเอเชียนเกมส์ฤดูหนาว 2025 ณ ฮาร์บิน ประเทศจีน จัดขึ้นที่อุทยานสกีย่าปู๋ลี่ ระหว่างวันที่ 8–13 กุมภาพันธ์ ค.ศ. 2025
ตารางการแข่งขัน

เวลาทั้งหมดเป็นเวลาท้องถิ่น (UTC+8) อ้างอิงจากกำหนดการอย่างเป็นทางการ ณ เดือนมกราคม ค.ศ. 2025
เนื่องจากสภาพอากาศ ภายหลังการประชุมหัวหน้าทีมและได้รับความเห็นชอบจากคณะกรรมการตัดสิน มีการตัดสินใจปรับเปลี่ยนวันและเวลาการแข่งขันรายการฟรีสกีบิ๊กแอร์ จากเดิมที่กำหนดไว้เวลา 11:00 น. ของวันที่ 13 กุมภาพันธ์ ณ อุทยานสกีย่าปู๋ลี่ เป็นเวลา 10:10 น. ของวันที่ 12 กุมภาพันธ์
| วันที่ | เวลา | รายการแข่งขัน |
| --- | --- | --- |
| 8 กุมภาพันธ์ | 10:00 | ฮาล์ฟไพป์ ชาย/หญิง |
| 9 กุมภาพันธ์ | 10:00 | แอร์เรียลส์ หญิง |
| 9 กุมภาพันธ์ | 11:00 | แอร์เรียลส์ ชาย |
| 10 กุมภาพันธ์ | 11:00 | แอร์เรียลส์ ทีมผสม |
| 11 กุมภาพันธ์ | 11:00 | สโลปสไตล์ ชาย/หญิง |
| 11 กุมภาพันธ์ | 11:00 | ซิงโครไนซ์หญิง |
| 11 กุมภาพันธ์ | 12:00 | ซิงโครไนซ์ชาย |
| 12 กุมภาพันธ์ | 10:10 | บิ๊กแอร์ ชาย/หญิง |
สรุปเหรียญรางวัล

ประเทศไทย คว้าเหรียญรางวัลแรกในเอเชียนเกมส์ฤดูหนาว
สรุปเหรียญรางวัล > ตารางเหรียญรางวัล

*  เจ้าภาพ ( จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน* | 7 | 8 | 4 | 19 |
| 2 |  ญี่ปุ่น | 2 | 1 | 1 | 4 |
| 3 |  เกาหลีใต้ | 1 | 1 | 3 | 5 |
| 4 |  คาซัคสถาน | 1 | 1 | 2 | 4 |
| 5 |  ไทย | 0 | 0 | 1 | 1 |
| รวม (5 ประเทศ) | รวม (5 ประเทศ) | 11 | 11 | 11 | 33 |
เพ็ญนภางค์ ชายด่าน

| เพ็ญนภางค์ ชายด่าน |
| --- | --- |
เกิด: 19 พฤศจิกายน พ.ศ. 2522 เพ็ญนภางค์ ชายด่าน
อาชีพ: พิธีกร นักแสดง นักร้อง
ปีที่แสดง: พ.ศ. 2545 - ปัจจุบัน
ผลงานเด่น: โกยเถอะโยม  น้ำผีนอง สยองขวัญ
สังกัด: สถานีโทรทัศน์สีกองทัพบกช่อง 7 (2545 - 2549)
เพ็ญนภางค์ ชายด่าน หรือ แอปเปิ้ล เป็นพิธีกร นักแสดง นักร้องชาวไทย เกิดในจังหวัดนนทบุรี  มีชื่อเสียงในวงการบันเทิงโดยเฉพาะการสอนเล่นอูคูเลเล่ และ Cover เพลงของศิลปินไทย เพลงที่ใช้ Cover ล้วนแต่เป็นเพลงที่มีชื่อเสียง เช่น เบา เบา, ลูกอม, แพ้ใจ, แสงสุดท้าย และ ทะเลสีดำ เป็นต้น
ประวัติ

แอปเปิ้ล เพ็ญนภางค์ ชายด่าน เกิดในจังหวัดนนทบุรี เมื่อวันที่ 19 พฤศจิกายน พ.ศ. 2522 เป็นพิธีกร นักแสดง นักร้องชาวไทย เธอมทั้งการแสดงละครโทรทัศน์ ภาพยนตร์ และถ่ายแบบ โฆษณาต่าง ๆ เธอมีชื่อเสียงจากการสอนเล่นอูคูเลเล่ และ Cover เพลงของศิลปินไทย เพลงที่ใช้ส่วนมากเป็นของค่าย แกรมมี่
แอปเปิ้ล มีผลงานชิ้นแรกเป็นละครโทรทัศน์เรื่อง โก๋ตี๋กี๋หมวย ทางสถานีโทรทัศน์สีกองทัพบกช่อง 7 ต่อด้วยละคร ตลาด โรงเจ ลิเก ความรัก ทางสถานีโทรทัศน์สีกองทัพบกช่อง 7 เช่นกัน ด้านภาพยนตร์เธอเป็นที่รู้จักกับการแสดงภาพยนตร์เรื่อง โกยเถอะโยม เมื่อปี 2549 ต่อด้วยเรื่อง น้ำผีนอง สยองขวัญ
ประวัติ > การศึกษา

อนุบาล โรงเรียนเขมพิทยา จ.นนทบุรี
ประถม โรงเรียนกลาโหมอุทิศ จ.นนทบุรี
มัธยมต้น โรงเรียนพระแม่สกลสงเคราะห์ จ. นนทบุรี
ปวช. ปวส. สาขาบัญชี พณิชยการพระนคร ปัจจุบันคือ มหาวิทยาลัยเทคโนโลยีราชมงคลพระนคร
ปริญญาตรี คณะมนุษยศาสตร์ ภาควิชาสื่อสารมวลชน มหาวิทยาลัยรามคำแหง
ผลงาน > ละครโทรทัศน์

| ละครโทรทัศน์ |
| --- | --- | --- | --- |

| ปี พ.ศ. | ละครเรื่อง | รับบท | หมายเหตุ |
| 2545 | โก๋ตี๋กี๋หมวย |  |  |
| 2546 | ตลาด โรงเจ ลิเก | กิมลั้ง |  |
| 2547 | รักวันละนิด |  |  |
| 2548 | บันทึกรักของบุญลือ |  |  |
| 2548 | สิงห์มอเตอร์ไซค์กับยายตัวแสบ |  |  |
| 2548 | ยอดชายนายโข่ง |  |  |
| 2549 | เพื่อนแซบ 4x4 |  |  |
| 2549 | ยิ่งเกลียดเธอยิ่งเจอรัก |  |  |
| 2550 | นางสาวผ้าขี้ริ้ว |  |  |
| 2551 | นางสาวเย็นฤดี |  |  |
| 2552 | พ่อมาลัยริมทาง |  |  |
| 2553 | โรบอทยอดรัก |  |  |
| 2553 | แม่ศรีไพร |  |  |
| 2555 | กู้ภัยหัวใจแหวว |  |  |
| 2556 | คุณแม่เฉพาะหน้า คุณย่าเฉพาะกิจ | กิมจ๊อ |  |
| 2557 | รักคุณเท่าช้าง | สำลี |  |
| 2559 | นางฟ้าเปื้อนฝุ่น | เบลเบล |  |
| 2560 | เล่ห์รักยาใจ | ใบตอง |  |
ผลงาน > ภาพยนตร์

| ละครโทรทัศน์ |
| --- | --- | --- | --- |

| ปี พ.ศ. | ภาพยนตร์เรื่อง | หมายเหตุ |  |
| 2546 | ปอบ 2003 | จิ๋ม |  |
| 2546 | ปอบ 2003 แฟนจ๋าปอบมาแล้วจ้ะ | จิ๋ม |  |
| 2549 | โกยเถอะโยม |  |  |
| 2552 | น้ำ ผีนองสยองขวัญ |  |  |
ผลงาน > ซิตคอม

ห้าโมงโป๊งโป๊งชึ่ง (ซิทคอมเรื่องแรกของช่อง itv)
เป็นต่อ (ช่อง 3)
สันติ ลุนเผ่

| สันติ ลุนเผ่จ> ภ., บ.ม. |
| --- | --- |
สันติ ลุนเผ่ เมื่อปี พ.ศ. 2565
สารนิเทศภูมิหลัง
ชื่อเกิด: ไพศาล ลุนเผ่
เกิด: 22 มิถุนายน พ.ศ. 2479 จังหวัดพระนคร ประเทศสยาม
เสียชีวิต: 10 ธันวาคม พ.ศ. 2567 (88 ปี) โรงพยาบาลจุฬาลงกรณ์ กรุงเทพมหานคร ประเทศไทย
อาชีพ: นักร้อง, นักแสดง, นักแต่งเพลง, นักดนตรี
ศิลปินแห่งชาติ: สาขาศิลปะการแสดง (ดนตรีสากล – ขับร้อง) พ.ศ. 2558
เรือตรี สันติ ลุนเผ่ (22 มิถุนายน พ.ศ. 2479 – 10 ธันวาคม พ.ศ. 2567) นามเดิม ไพศาล ลุนเผ่ เป็นนักร้อง นักแสดง นักแต่งเพลงและนักดนตรีชาวไทย มีชื่อเสียงในฐานะเป็นนักร้องประจำคณะดุริยางค์แห่งกองทัพไทย และมีน้ำเสียงอันเป็นเอกลักษณ์ที่โดดเด่นในผลงานด้านเพลงปลุกใจ, เพลงคลาสสิก และเพลงประกอบภาพยนตร์ โดยเฉพาะ เพลง "หนักแผ่นดิน", "ความฝันอันสูงสุด", "ทหารพระนเรศวร", "ดุจบิดามารดร", "เกิดเป็นไทยตายเพื่อไทย", "แด่ทหารหาญในสมรภูมิ" และ "มาร์ชทหารไทย" สันติได้บันทึกแผ่นเสียงเพลงแรกโดยวงดนตรีวายุบุตรคือเพลง "คมแสนคม" ผลงานของ เชาว์ แคล่วคล่อง เป็นเพลงประกอบภาพยนตร์ไทยเรื่อง "คมแสนคม" ในปี พ.ศ. 2507
สันติ ลุนเผ่ ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม เป็น ศิลปินแห่งชาติ สาขาศิลปะการแสดง (ดนตรีสากล – ขับร้อง) ประจำปี พ.ศ. 2558
ประวัติ

สันติ ลุนเผ่ เกิดที่บ้านในย่านวัดราชบพิธ จังหวัดพระนคร เป็นบุตรของหม่องลุนเผ่ ซึ่งเป็นนักร้องละครชาวพม่า ที่อพยพมาอยู่ ณ จังหวัดลำปาง แล้วนำชื่อ ลุนเผ่ มาใช้เป็นชื่อสกุล ก่อนย้ายรกรากมายังกรุงเทพมหานคร และได้เข้าศึกษาที่โรงเรียนอัสสัมชัญ (อสช 15713) จนสำเร็จชั้นมัธยมศึกษาในปี พ.ศ. 2496 และศึกษาต่อที่คณะพาณิชยศาสตร์และการบัญชี มหาวิทยาลัยธรรมศาสตร์
สันติชื่นชอบดนตรีคลาสสิกมาตั้งแต่วัยเยาว์บิดาซึ่งชอบฟังคารูโซเป็นผู้สอนร้องเพลงให้ นอกจากนี้ขณะเรียนที่มหาวิทยาลัยธรรมศาสตร์ ได้เป็นลูกศิษย์ของครู สังข์ อสัตถวาสี ครูดนตรีมหาวิทยาลัยธรรมศาสตร์ ได้ร่วมวงดนตรีวายุบุตร ของ เชาว์ แคล่วคล่อง และสอบชิงทุนยูธ ลีดเดอร์ชิป (Youth Leadership) ไปศึกษาด้านการเรียบเรียงเสียงประสานที่ประเทศอิสราเอลเป็นผลสำเร็จ จากนั้นจึงกลับมาร่วมวงดนตรีวายุบุตรในตำแหน่งนักกีตาร์ โดยเล่นประจำที่โรงแรมเอราวัณ
ประวัติ > วงการเพลง

เรือตรี สันติ ได้รับการฝึกฝนดนตรีคลาสสิกจากการร้องเพลงในโบสถ์คริสต์ ฝึกสอนโดยแมรี คลิฟฟอร์ด เจฟฟรีย์ มิชชันนารีชาวอเมริกัน จากการฝากฝังโดยหม่อมดุษฎี บริพัตร ณ อยุธยา และได้ร่วมเป็นนักร้องเสียงเทเนอร์ในวงดนตรี The Bangkok Combined Choir (BBC) เป็นคนไทยเพียงคนเดียวในวง
ช่วงสงครามเวียดนาม เรือตรี สันติ ได้สอบหลักสูตร ทรีนิตี้ คอรัส ออฟ ลอนดอน ซึ่งเปิดสอบที่จุฬาลงกรณ์มหาวิทยาลัย จบเกรด 8 เทียบเท่าอนุปริญญา ต่อมาได้ร่วมวงดนตรีโดมิงโกกับนักดนตรีชาวฟิลิปปินส์ ตระเวนเล่นดนตรีตามค่ายทหารอเมริกัน ต่อมาได้ตั้งวงดนตรีร่วมกับพันจ่าเอกธวัช ไพโรจน์ ประจำที่ภัตตาคารสวนกุหลาบ ซอยอารีย์สัมพันธ์
ในปี พ.ศ. 2518 เรือตรี สันติ มีโอกาสได้ขับร้องเพลงคารูโซถวายต่อหน้าพระพักตร์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในงานเลี้ยงพระราชทานพระกะยาหารเหล่ากาชาดนานาชาติ ร่วมกับวงดุริยางค์กองทัพเรือ  โปรดเกล้าฯ ให้นายไพศาลเข้าเฝ้า และรับสั่งให้ร่วมขับร้องเพลงบันทึกแผ่นเสียงเพลงพระราชนิพนธ์ เพลงรักชาติ (สมเด็จพระนางเจ้าสิริกิติ์ พระบรมราชินีนาถ โปรดให้เรียกเพลงปลุกใจ ว่า "เพลงรักชาติ" เนื่องจากคำว่า "เพลงปลุกใจ" สื่อความหมายไปในด้านความรุนแรง)[ต้องการอ้างอิง] ในครั้งนั้นพระพันปีหลวงทรงรับสั่งเรียกชื่อ "สันติ ลุนเผ่" ชื่อ "สันติ" เป็นชื่อในการร้องเพลงบันทึกแผ่นเสียง เขาจึงใช้ชื่อ "สันติ ลุนเผ่" เป็นชื่อจริงมาตั้งแต่นั้นเพื่อความเป็นศิริมงคล
เรือตรี สันติ มีชื่อเสียงจากการขับร้องเพลงประกอบภาพยนตร์ เพลงพระราชนิพนธ์ และเพลงรักชาติ เป็นจำนวนมากเช่น ความฝันอันสูงสุด ทหารพระนเรศวร ดุจบิดามารดร เกิดเป็นไทยตายเพื่อไทย แด่ทหารหาญในสมรภูมิ มาร์ชทหารไทย หนักแผ่นดิน ถามคนไทย ได้เข้ารับราชการทหารเรือ ประจำวงดุริยางค์ทหารเรือ มีหน้าที่สอนขับร้อง และเรียบเรียงเสียงประสาน จนกระทั่งนาวาเอกสำเร็จ นิยมเดช อดีตผู้บังคับกองดุริยางค์ทหารเรือ เสียชีวิต จึงลาออกจากราชการ
ช่วงบั้นปลายชีวิต เรือตรี สันติ ประกอบอาชีพร้องเพลง สอนขับร้องดนตรีคลาสสิก และเป็นที่ปรึกษาคณบดี วิทยาลัยดุริยางคศิลป์ มหาวิทยาลัยมหิดล
ประวัติ > ถึงแก่กรรม

สันติถึงแก่กรรมเมื่อวันที่ 10 ธันวาคม พ.ศ. 2567 เวลาประมาณ 01:01 น. ณ โรงพยาบาลจุฬาลงกรณ์ สภากาชาดไทย แขวงปทุมวัน เขตปทุมวัน กรุงเทพมหานคร สิริอายุ 88 ปี ตั้งศพบำเพ็ญกุศล ณ ฌาปนสถานกองทัพอากาศ วัดพระศรีมหาธาตุวรมหาวิหาร แขวงอนุสาวรีย์ เขตบางเขน กรุงเทพมหานคร
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2560 | เงาอาถรรพ์ | ช่อง 8 | รัฐมนตรีว่าการกระทรวงการต่างประเทศในประเทศไทย | รับเชิญ |
ผลงาน > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
| พ.ศ. 2559 | ขุนพันธ์ | หลวงอดุลย์ (อดุลย์ อดุลเดชจรัส) | รับเชิญ |
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2506 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
พ.ศ. 2549 –  เหรียญกาชาดสรรเสริญ
แหล่งข้อมูลอื่น

หนักแผ่นดิน / ต่อพงษ์ เศวตามร์ เก็บถาวร 2006-06-29 ที่ เวย์แบ็กแมชชีน
วิญญาณปู่จะร้องไอ้ลูกหลานจัญไร! / ต่อพงษ์ เศวตามร์ เก็บถาวร 2007-07-08 ที่ เวย์แบ็กแมชชีน
เกมแก้จน อาจารย์สันติ ลุนเผ่
กีฬาสโนว์บอร์ดในเอเชียนเกมส์ฤดูหนาว 2025

| --- | --- |
กีฬาสโนว์บอร์ด ในเอเชียนเกมส์ฤดูหนาว 2025
สนาม: อุทยานสกีหย่าปูหลี่
วันที่: 8 กุมภาพันธ์ ค.ศ. 2025 (2025-02-08)
วันที่: 13 กุมภาพันธ์ ค.ศ. 2025 (2025-02-13)
นักกีฬา: 52 คน จาก 11 ประเทศ
← 2017: 2029 →
กีฬาสโนว์บอร์ดในเอเชียนเกมส์ฤดูหนาว 2025 ที่ฮาร์บิน ประเทศจีน จัดขึ้นที่อุทยานสกีหย่าปูหลี่ ระหว่างวันที่ 8–13 กุมภาพันธ์ ค.ศ. 2025
กำหนดการแข่งขัน

เวลาทั้งหมดเป็นเวลาท้องถิ่น (UTC+8), อ้างอิงตามกำหนดการอย่างเป็นทางการ ณ เดือนมกราคม ค.ศ. 2025
| วันที่ | เวลา | รายการ |
| --- | --- | --- |
| 8 กุมภาพันธ์ | 10:30 | สโลปสไตล์ชาย (รอบคัดเลือก) |
| 8 กุมภาพันธ์ | 12:00 | สโลปสไตล์ชาย/หญิง (รอบชิงชนะเลิศ) |
| 10 กุมภาพันธ์ | 11:00 | บิ๊กแอร์ชาย/หญิง |
| 12 กุมภาพันธ์ | 10:00 | ฮาล์ฟไพป์หญิง (รอบคัดเลือก) |
| 12 กุมภาพันธ์ | 12:00 | ฮาล์ฟไพป์ชาย (รอบคัดเลือก) |
| 13 กุมภาพันธ์ | 11:00 | ฮาล์ฟไพป์ชาย/หญิง (รอบชิงชนะเลิศ) |